Urgit Patel,RBI Governer
ఉర్జిత్‌ పటేల్‌ సమీక్షపైనే అందరి దృష్టి
ముంబై, సెప్టెంబరు 30: ద్రవ్యోల్బణమార్పులకు అను గుణంగా ఆర్ధిక గణాంకాలను బేరీజువేసుకుంటూ భవి ష్యత్‌ పరిణామాలను దృష్టిలో ఉంచుకుని రెపోరేట్లను సవరించే రిజర్వుబ్యాంకు సమీక్షా సమావేశంపై ఈసారి అన్నివర్గాలు దృష్టిసారించాయి. ఆర్‌బిఐ కొత్త గవర్నర్‌ ఉర్జిత్‌పటేల్‌ సారధ్యంలో మొట్టమొదటి ద్రవ్యవిధాన సమీక్ష 4న జరుగుతోంది. అంతేకాకుండా ప్రభుత్వ పరంగాను, ఆర్‌బిఐ పరిధిలో ఏర్పాటైన ఆరుగురు సభ్యులున్న మానిటరీ పాలసీ కమిటీ నిర్ణయాలు కూడా కీలకమవుతున్నాయి. ఇక వడ్డీరేట్ల పెంపు, లేదా తగ్గిం పుపై కమిటీలో భిన్నాభిప్రాయాలున్నట్లు తెలుస్తోంది. వీటన్నింటిని ఆర్‌బిఐ గవర్నర్‌ తన మూజువాణి ఓటు తో పరిష్కరించగలరని అంచనా. మార్కెట్‌ నిపుణులు మాత్రం కొత్తగా ఆవిర్భవించిన మానిటరీ పాలసీ కమిటీ వోటింగ్‌పైనే దృష్టిపెట్టారు. సానుకూల దిశగానా? లేక తులనాత్మకపరిశీలనతో వడ్డీరేట్లపై పెంపు లేదా తగ్గిం పు నిర్ణయాలు ఉంటాయన్న భావన వ్యక్తమవుతోంది. ఆరుగురు సభ్యులున్న కమిటీలో డా. పటేల్‌ మరో ఇద్ద రు ఆర్‌బిఐ అధికారులు, ముగ్గురు ప్రభుత్వం నియ మించిన ఆర్ధికవేత్తలు పనిచేస్తారు. ప్రస్తుత రెపోరేట్‌ 6.50 శాతంగా ఉండగా, ద్రవ్యోల్బణం క్రమేపీ తగ్గు తుండటంవల్ల వడ్డీరేట్లు ఈసారి తగ్గే అవకాశం ఉంద న్న అంచనాలున్నాయి. అలాగే మంచి రుతుపవనాలు వ్యవసాయరంగ దిగుబడులు పెరిగి గ్రామీణప్రాంతంలో వినిమయశక్తి సామర్ధ్యం పెరుగుతుందని అందువల్ల ద్రవ్యోల్బణంతగ్గే అవకాశముందని నిపుణులు చెపుతు న్నారు. అందువల్లనే రెపోరేట్లను 25బేసిస్‌ పాయింట్లు తగ్గించే అవకాశం ఉండవచ్చని, నవంబరు 2010 నుం చి పరిశీలిస్తే అత్యంత కనిష్టస్థాయికి వడ్డీరేట్లు వెళతా యని ఆర్ధికవేత్తలు అభిప్రాయపడుతున్నారు. మొత్తం 44 మంది ఆర్ధికవేత్తలను సర్వేచేసిన ఒక వార్తాసంస్థ సర్వేలో 26 మంది మానిటరీపాలసీ కమిటీ ఈసారి సమావేశంలో వడ్డీరేట్లను యధాతథంగా కొనసాగిస్తుం దని, ద్రవ్యోల్బణం మరింతగా తగ్గించే అవకాశాలుంటా యని అంచనావేసింది. 16మంది ఆర్ధికవేత్తలు మాత్రం 25 బేసిస్‌ పాయింట్ల తగ్గింపు ఉండవచ్చని చెపుతు న్నారు. మరో ఇద్దరుమాత్రం 50 బేసిస్‌ పాయింట్లు తగ్గించే అవకాశం ఉందని అంచనా వేసారు. మరికొంద రైతే డిసెంబరునాటి సమావేశం వరకూ వడ్డీరేట్లను సవ రించే యోచన చేయకపోవచ్చన్న భావనకూడా వ్యక్తం చేసారు. ఆర్‌బిఐ నిర్దేశిత ద్రవ్యోల్బణ లక్ష్యం 2-6 శాతం మధ్యలోనే ఉన్నందున రేట్లను కుదిస్తుందని చెప్పారు. 25 బేసిస్‌ పాయింట్ల వడ్డీరేట్ల తగ్గింపు కేవ లం ద్రవ్యోల్బణం ఐదుశాతం వద్ద నిలకడగా ఉండటం వల్లనేనని తెలుస్తోంది. ఆర్ధికవృద్ధి తక్కువగాను మం దగమనంతో ఉన్నందునవడ్డీరేట్లు తగ్గింపు అనివార్యం అవుతుందని చెపుతున్నారు. అమెరికా ఫెడ్‌రిజర్వు వడ్డీరేట్ల పెంపు అంశంపై క్రమేపీ పరిశీలన అనంతరం నిర్ణయించాలన్న భావన వర్ధమాన మార్కెట్లు, భారత్‌ మార్కెట్లకు తక్కువ వడ్డీరేట్ల వాతావరణం మరికొంత కాలం కొనసాగేందుకు దోహదంచేసింది. దీనివల్ల ఆయాదేశాల ఆర్ధికవ్యవస్థలు మెరుగుపడతాయని అంచ నా. మానిటరీపాలసీ కమిటీ ధరలస్థిరీకరణ పర్యవేక్షణ లో ఉన్నప్పటికీ ఆర్ధికవృద్ది లక్ష్యంగా కూడా నిర్ణయాలు ఉండాల్న భావన వ్యక్తం అవుతోంది. ఆర్‌బిఐ చట్టాల ప్రకారంచూస్తే ఆర్ధికవృద్ధి, ద్రవ్యోల్బణం ఆధారంగా బ్యాంకులు స్వల్పకాలికంగా ఆర్‌బిఐవద్ద తీసుకునే రుణ పరపతికి రెపోరేట్లు నిర్ణయం ఉండాలన్న నిబంధనల ప్రకారమే ఉంటుందని చెపుతున్నారు. తాజాగా జరుగ నున్న సమావేశంలో అందరిదృష్టి గవర్నర్‌ ఉర్జిత్‌పటేల్‌ పైనే ఉంది. సెప్టెంబరు 4వ తేదీనుంచి గవర్నర్‌గా బాధ్యతలు స్వీకరించినప్పటినుంచి మొట్టమొదటి సమీ క్ష కావడంతో ఆసక్తి మరింతపెరిగింది. ఆర్‌బిఐపరంగా 25 బిలియన్‌ డాలర్ల చెల్లింపులుకూడా అవసరమవుతా యి. విదేశీ బాండ్ల కాలపరిమితి తీరుతున్నందున ఈ మొత్తం అనివార్యమవుతుంది. ఇదే సంక్షోభం మూడేళ్ల క్రితం రూపాయిని సతమతం చేసింది. ప్రస్తుత ఆర్‌బిఐ వైఖరిపట్ల విదేశీ ఇన్వెస్టర్లుసైతం ఆసక్తితో ఎదురుచూస్తు న్నారు. మాజీగవర్నర్‌ రఘురామ్‌రాజన్‌ బ్యాంకుల ఆస్తి అప్పుల పట్టీలను 2017మార్చినాటికల్లా ప్రక్షాళన చేసు కోవాలని గడువు విధించారు. బ్యాంకింగ్‌రంగంపై ప్రభు త్వ వైఖరిపట్ల మరింత స్పష్టత అవసరమని రానిబాకీల సమస్యను పరిష్కరించుకునేందుకు తుదిగడువు ఆర్ధిక వ్యవస్థకుఅత్యంతప్రాధాన్యతకలిగినదని క్రిసిల్‌రేటింగ్స్‌ ముఖ్య ఆర్ధికవేత్త డి.కె.జోషి వ్యాఖ్యానించారు. మొత్తం మీద ఆర్ధికవేత్తలు, బ్యాంకర్లు, కార్పొరేట్‌రంగం మొత్తం అక్టోబరు 4నాటి సమీక్ష పైనే ఆసక్తితో ఉన్నారు.